《夏日》
元代·方回

多病情怀懒，新晴草木光。
倦骸扶老瘦，幽径息阴凉。
家瘠盘餐俭，村荒籴价昂。
岂无可忧者，得句暂能忘。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。